section_heading: Prvi svjetski rat
paragraph_text: Na početku Prvog svjetskog rata Czibulka zapovijeda 36. pješačkom divizijom koja se nalazila u sastavu XIII. korpusa kojim je na Balkanskom bojištu zapovijedao Adolf Rhemen. Na navedenom bojištu u sastavu XIII. korpusa sudjeluje u prve tri neuspješne invazije na Srbiju. U siječnju 1915. s 36. pješačkom divizijom premješten je na Istočno bojište gdje sudjeluje u Karpatskim ofenzivama. Tijekom navedenih operacija imenovan je zapovjednikom korpusa koji po njemu dobiva naziv Korpus Czibulka. Zapovijedajući navedenim korpusom u sastavu 7. armije sudjeluje u ofenzivi Gorlice-Tarnow. U rujnu 1915. Korpus Czibulka je preimenovan u XVIII. korpus, te Czibulka postaje zapovjednikom tako ponovno ustrojenog XVIII. korpusa.